Sandis Ozoliņš

Sandis Ozoliņš (sündinud 3. augustil 1972 Siguldas) on Läti endine jäähokimängija. Oma karjääri jooksul NHL-is on Ozoliņš kuulunud NHL All-Stari meeskonda seitse korda, olnud Stanley karika võitja ja Norris Trophy finalist. Ta on kõige rohkem väravaid löönud, väravasööte andnud, punkte teeninud ja kohtumisi mänginud lätlane NHL-s. 

Ozoliņš oli kõrgeimini tasustatud Läti sportlane, enne kui NBA korvpallur Andris Biedriņš teda edestas.

Ta on mänginud klubides San Jose Sharks, Colorado Avalanche, Carolina Hurricanes, Florida Panthers, Anaheim Ducks ja New York Rangers.

2012–2013 mängis ta Venemaa klubis Moskva oblasti Atlant. Karjääri lõpetas ta pärast hooaega 2013–14 Riia Dinamos.

Ozoliņš on Riia kirdeosas asuva Ozo Golf Clubi omanik.

Viited

Välislingid 
http://www.nhl.com/ice/player.htm?id=8458544
Sandis Ozoliņš hockeydb.com lehel

Läti jäähokimängijad
San Jose Sharksi mängijad
Colorado Avalanche'i mängijad
Carolina Hurricanesi mängijad
Florida Panthersi mängijad
Anaheim Ducksi mängijad
New York Rangersi mängijad
Riia Dinamo mängijad
Sündinud 1972